Denne hyllen står nå i brøddisken. Jon Are Larsen fra Astafjord Vekst kan fortelle at det var butikken som sendte en forespørsel til dem etter en slik hylle. Han forteller videre at de ikke har brukt så veldig lang tid på den. - Nei, vi brukte vel cirka en uke så det var ikke så mye jobb, forteller Larsen videre. Dette er et samarbeid mellom daglig leder av Coop Prix, Agnar Fossbakk og Astafjord Vekst. - Det er jeg som har tegnet en skisse som et eksempel, men det er de som har laget den. Vi fikk den hyllen idag som skal stå over brødene, men den er ikke helt ferdig enda. Astafjord Vekst har noen justeringer som skal gjøres på den, forteller butikkeieren til nettavisen.



Lokalt

Grunnen til at Coop Prix får inn en hylle som skal ligge over brødene, har Agnar Fossbakk svaret på. - Vi har fått noen tilbake meldinger om at det er litt vanskelig å finne makrell i tomat-boksene og leverposteien. Da fant jeg på at for å gjøre det mer tilgjengelig så kan de ligge over brødene, fortsetter Fossbakk. Coop Prix har valgt å bruke Astafjord Vekst i steden for å handle en ferdig hylle. - Jeg gjør det heller lokalt og jeg vet at Astafjord Vekst er flinke, avslutter Agnar til nettavisen.